രാജ്യത്തെ മൊത്തം കൊവിഡ് രോഗികളുടെ എണ്ണത്തില് കുറവ്, 36571 പുതിയ രോഗികള്, 540 മരണം ന്യൂഡല്ഹി: കഴിഞ്ഞ 24 മണിക്കൂറിനുള്ളില് ഇന്ത്യയില് 36571 പുതിയ കൊവിഡ് രോഗികളും 540 മരണങ്ങളും രേഖപ്പെടുത്തി. ഇതോടെ നിലവില് ഇന്ത്യയിലുള്ള മൊത്തം രോഗികളുടെ എണ്ണം 3,63,605 ആയി. കഴിഞ്ഞ 150 ദിവസങ്ങള്ക്കുള്ളിലെ ഏറ്റവും കുറഞ്ഞ കണക്കുകളാണിത്. രാജ്യത്ത് കൊവിഡ് രോഗികളുടെ റിക്കവറി റേറ്റും കഴിഞ്ഞ ദിവസങ്ങളിലേക്കാള് ഉയര്ന്നിട്ടുണ്ടെന്ന് കേന്ദ്ര ആരോഗ്യ മന്ത്രാലയം അറിയിച്ചു. ഇന്ത്യയില് ഇതു വരെ 50,26,99,702 സാപിളുകള് പരിശോധിച്ചുവെന്നും ഇന്നലെ മാത്രം 18,86,271 സാംപിളുകളില് കൊവിഡ് ടെസ്റ്റ് നടത്തിയെന്നും ഐ സി എം ആര് അറിയിച്ചു. ഇന്ത്യയില് ഇതുവരെ 57.22 കോടി ഡോസ് വാക്സിനുകള് ഇതുവരെ നല്കിയതായും കഴിഞ്ഞ 24 മണിക്കൂറില് മാത്രം 54,71,282 ഡോസ് വാക്സിനുകള് നല്കിയെന്നും ആരോഗ്യവകുപ്പ് അറിയിച്ചു. ഇന്ത്യയില് ഇതുവരെ 3,15,61,635 പേര് കൊവിഡ് രോഗത്തില് നിന്നും സുഖം പ്രാപിച്ചു. അതേസമയം 12 മുതല് 17 വയസ് വരെയുള്ള കുട്ടികളില് കൊവിഡ് വാക്സിന് പരീക്ഷണം നടത്താനുള്ള അനുമതിക്കായി അന്താരാഷ്ട്ര കമ്ബനി ജോണ്സണ് ആന്ഡ് ജോണ്സണ് അപേക്ഷ സമര്പ്പിച്ചിട്ടുണ്ട്. സെന്ട്രല് ഡ്രഗ്സ് സ്റ്റാന്ഡേര്ഡ് കണ്ട്രോള് ഓര്ഗനൈസേഷനിലാണ് ജോണ്സണ് ആന്ഡ് ജോണ്സണ് അപേക്ഷ സമര്പ്പിച്ചിട്ടുള്ളത്.